СӨЖ 2. Тақырып: Топографиялық план құрастыру үшін теодолиттік түсіріс жұмыстар кешеніне және теодолитпен жұмыс жасау тәртібіне, сонымен қатар топографиялық план құрастурдың тәсілдерін баяндау. 
2 СӨЖ тапсырмасы. 
[bookmark: _GoBack]«Топографиялық план құрастыру үшін теодолиттік түсіріс жұмыстар кешеніне және теодолитпен жұмыс жасау тәртібіне, сонымен қатар топографиялық план құрастурдың тәсілдерін баяндау» тақырып бойынша реферат дайындау. 
Рефератта топографиялық план құрастыру үшін теодолиттік түсіріс жұмыстар кешеніне және теодолитпен жұмыс жасау тәртібіне, сонымен қатар топографиялық план құрастурдың тәсілдеріне баяндама беру керек. 
	Реферат жазба, презентация т.с.с. турінде қорғауға болады. Берілген жұмысты қорғау барысында мынадай жоспарды сақтаған жөн. Рефераттың мазмұны (жазба түрінде болған жағдайда, презентация формасында дәл осы жоспар):
Кіріспе. Кіріспе жаңа беттен басталып осы бетте ғана болады, жеке бір бетте (жұмыс көлемі 10-15 беттен көп болған жағдайда кіріспе бөлімі 2 бетте жазылу мүмкін). Кіріспенің көлемі шамамен жалпы жұмыс көлемінің 1/10 құрайды.  Кіріспеде тақырыптың өзектілігі, зерттеу мақсаты, зерттеу нысаны мен әдістері көрсетіледі, сонымен қатар әдебиеттің негізгі көздері. Ол дегеніміз – өзектілігі – неге студент осы тақырыпты таңдады, ғылымда, шаруашылықта т.с.с. тақырыптың маңыздылығы; мақсаты мен міндеттері – бұл жұмыс не үшін жазылады (мысалы осы пәнде ғылымның даму келешегі мәселесі қарастыру үшін оның тарихын білу т.с.с.), қандай нәтиже береді, қандай әдістер қолданылады т.с.с; зерттеу нысаны мен предметі – жұмыс не туралы, пәннің қандай бағыты (тары) қарастырылады; зерттеу әдістері – материал қандай тәслідермен зерттелді. Қандай әдебиет, интернет ресурстары қолданылды, авторлары. Бұл бөлім мүмкіндігінше қызықты болуы керек. Оқырмандардың жұмыспен әрі қарай танысқысы келетіні маңызды болу керек. 
Негізгі бөлім – жазған еңбектің мазмұны. Зерттеу нәтижелерін ұсынуды қамтиды. Кейде кестелер, суреттер, сызбалар т.с.с. енгізіледі. Тақырыпты толығырақ ашу үшін тараулар абзацтарға бөлінуі мүмкін. Әр бөлімнен кейін студент өз сөзімен қысқаша қорытынды шығаруы керек. 
	Негізгі бөлім бірнеше тараулардан түрады, қажетті жағдайда тараулар тараушаларға бөлуге болады (кем дегенде 2 тарау болу тиіс). 
Қорытынды. Қорытынды жаңа беттен басталады. Рефераттың қорытындысы зерттеу жұмыстың мақсаты мен міндеттері негізінде жасалынған қорытынды абзац және тұжырымдардан тұрады. Қорытынды автордың өз сөзімен жазылады, мәтіннен цитата, сандық көрсеткіштер т.с.с. болмайды. Қорытындының көлемі 1 беттен аспағы жөн. 
Қорытындының үлгісі. Қазіргі геодезия мен топография ғылымдарының даму бағытын анықтау үшін бұл ғылымдардың тарихы қарастырылды. Тарихи кезеңде бұл ғылымдардың адамның өміріне қажеттілігі анықталды, аспаптардың пайда болу кезеңдері көрсетілді, қоғамның дамуының қай кезінде геодезия мен топография қарқынды дамығаны белгіленген. Жұмыс барысында мынадай тұжырымдары айқындалды: 
1. Геодезия мен топография шаруашылықта қажеттілігі антикалық кезеңде анықталды; 
2. Геодезия мен топографияның ғылым ретінде ежелгі грек ғалымдары негіздеді; 
3. Алғашқы оптикалық геодезиялық құралдар 17 ғасырда пайда болды; 
4. Геодезия мен топография соңғы кезде ғарыштық технология дамуына байланысты аса қарқынды дамыды. 
Әдебиет тізімі – бұл пайдаланылған дереккөздердің жүйелі тізімі (әдебиет тізімі жаңа беттен басталады). Тізім алфавиттік ретпен соңғы бетте орналастырылады, интернет ресурстары әдебиет тізімі соң көрсетіледі, интернет ресурстары міндетті түрде сайттардың аттары, мақалалар, олардың авторлары көрсетілуі тиіс. 
Әдебиеттер тек тақырыпқа сәйкес болуы тиіс. 
Қосымша – бұл міндетті бөлім емес және реферат тақырыбына сәйкес келетін әртүрлі фотосуреттер, иллюстрациялар, диаграммалар мен кестелерді қамтуы мүмкін. 
Жұмысты жобалау кезінде олар рефераттың бүкіл мәтінімен бірдей талаптарды ұстанады: Word бағдарламасы, шрифт - Times New Roman, кегль – 14, қара түс, интервал – 1,0 – 1,15. Беттің нөмірі төменде ортасында қойылады. 

